Source: https://ispis.sk/judikatura/KSKE/2Cbi8/2007
Timestamp: 2020-03-29 17:34:56+00:00

Document:
KSKE 2 Cbi 8/2007 - iSpis
iSpis Judikatúra – KSKE 2 Cbi 8/2007
KS v Košiciach, dátum 29.05.2012, sp.zn. KSKE 2 Cbi 8/2007
§ 96 ods. 1 OSP § 112 OSP § 42 ods. 3 OSP § 221 ods. 1 OSP § 205a OSP
Súd: Krajský súd Košice Spisová značka: 2Cbi/8/2007 Identifikačné číslo súdneho spisu: 7706200354 Dátum vydania rozhodnutia: 30. 05. 2012 Meno a priezvisko sudcu, VSÚ: JUDr. Gabriela Varhalíková ECLI: ECLI:SK:KSKE:2012:7706200354.6
Uznesenie Krajský súd v Košiciach v právnej veci žalobcu Y. - X. poisťovňa, a.s., T. rad 4, W., G.: XX XXX XXX, proti žalovanému JUDr. Miloslav Pinčák, Skladná 38, Košice, správca konkurznej podstaty úpadcu Y. F. družstvo F. so sídlom v F., G.: XX XXX XXX, o zaplatenie 88 589,- Sk (2 940,62 eur) s príslušenstvom takto
Pripúšťa späťvzatie žaloby vo výške 1 705,37 eur a v tejto časti konanie zastavuje.
Nárok žalobcu na zaplatenie 1 235,24 eur titulom pohľadávky proti podstate súd vylučuje na samostatné konanie, ktoré sa bude viesť na príslušnom súde, v ktorom konaní bude rozhodnuté aj o trovách konania.
Žalobca sa žalobou zo dňa 10.1.2006 domáhal voči žalovanému zaplatenia sumy 88 589,- Sk s 13% ročným úrokom z omeškania od 1.5.2003 do zaplatenia titulom dlžného poistného za obdobie od 1.4.2003 do 30.4.2003, t.j. do zániku poistenia pre neplatenie na základe poistnej zmluvy XXX-XXXXXXXXXX uzatvorenej dňa 12.12.2001 (povinné zmluvné poistenie motorových vozidiel) . Vzhľadom k tomu, že poistná zmluva bola uzatvorená pred vyhlásením konkurzu úpadcu - dlžníka, ale dlžné poistné je za obdobie od vyhlásenia konkurzu, uvedenú pohľadávku si prihlásil žalobca u správcu konkurznej podstaty úpadcu aj ako pohľadávku proti podstate.
Žalovaný, ako to vyplýva z jeho písomného vyjadrenia zo dňa 29.4.2008, ako aj prehlásenia na pojednávaní dňa 30.5.2012, potom, ako si žalobca prihláškou prihlásil pohľadávku proti podstate vo výške 88 589,- Sk, ešte v konkurznom konaní čiastočne uznal pohľadávku žalobcu, a to vo výške 26 615,- Sk, t.j. vo výške, ktorá zodpovedá počtu 29 motorových vozidiel a poľnohospodárskych strojov, ktoré boli u žalobcu poistené v čase od 1.4.2003 do 30.4.2003, kedy došlo k zániku poistnej zmluvy. Zostávajúcu čiastku, ktorú si žalobca uplatnil, neuznal, a to z dôvodu, že táto čiastka pokrýva poistenie motorových vozidiel a poľnohospodárskych strojov, ktoré za uvedené obdobie neboli v majetku žalovaného.
V priebehu konania žalobca písomným podaním označeným ako späťvzatie žalobného návrhu v časti istiny do sumy 821,92 eur, doručeným príslušnému súdu dňa 14.5.2012, zobral žalobný návrh v časti istiny do sumy 821,92 eur späť z dôvodu, že uvedená dlžná suma tvorí dlžné poistné za vyradené motorové vozidlá k dátumu 21.3.2003, pričom išlo o poistné za motorové vozidlá MI XXXX, MI XXXX, MI XXXX, MI XXXX, MI XXXX, MI XXXX, MI XXXX, MI XXX AE, MI XXX AR, MI XXX AR, MI XXX AH, MI XXX AE, MI XXX AH, MI XXX AR, MI XXX AP.
Na pojednávaní dňa 30.5.2012 žalobca zotrval na uvedenom čiastočnom späťvzatí žaloby do sumy 821,92 eur a s prihliadnutím aj na vyhlásenie žalovaného, že ešte v konkurznom konaní uznal pohľadávku žalobcu vo výške 26 615,00 Sk (883,45 eur) , aj v tejto časti zobral žalobu späť. Celkovo
teda zobral žalobu späť do výške 1 705,47 eur a v tejto časti žiadal konanie zastaviť, s čím žalovaný na uvedenom pojednávaní súhlasil a voči späťvzatiu nemal námietok.
Podľa § 96 ods. 1, 2 O.s.p., navrhovateľ môže vziať za konania späť návrh na jeho začatie, a to sčasti alebo celkom. Ak je návrh vzatý späť celkom, súd konanie zastaví. Ak je návrh vzatý späť sčasti, súd konanie v tejto časti zastaví. Súd konanie nezastaví, ak odporca so späťvzatím návrhu z vážnych dôvodov nesúhlasí; v takom prípade súd po právoplatnosti uznesenia pokračuje v konaní.
Vzhľadom k tomu, že žalobca v priebehu konania zobral žalobu späť vo výške 1 705,37 eur, s čím žalovaný súhlasil, súd v súlade s ustanovením § 96 ods. 1, 2 O.s.p. pripustil späťvzatie žaloby vo výške 1 705,37 eur a v tejto časti konanie zastavil.
V súlade s ustanovením § 112 O.s.p., súd nárok žalobcu na zaplatenie 1 235,24 eur s príslušenstvom vylúčil na samostatné konanie, v ktorom súd rozhodne aj o trovách tohto konania.

References: § 96
 § 112
 § 42
 § 221
 § 205
 súd 
 súd 
 súd 
 § 96
 súd 
 súd 
 Súd 
 súd 
 súd 
 § 96
 § 112
 súd 
 súd